User:Abarraa Raggaa Baallamii

Saalfii fi komii hin beektuu Akka namaa of dandeessee hin deemtuu Maaliif na akkeessitaa yaa gaaddidduu? Yoon deemu nawajjin deemta Jooraa ooltee nawajjin galta Ofirraa sidhiibus, diddee natti maramta Anoo si komadhe, yaa gaaddidduu Ana golgaa godhattee, sodaattee qara aduu Bifti kee gurraattii, silaa lubbuu hin qabduu. Akka waan of dandeessee, najalaa milqxee Achi narraa baatee akka waan namaan qixxee Gootummaan kee edaa, yeroo dukkana lixxee? Ati maaf sodaattaa fuundura aduu dhaabbachuu? Yeroo hunda namatti dahattee ifaa baqachuu edaa ni sodaatta dharaa fi dhugaa fuundura dubbachuu? Isuma dhugaan sikomadhe yaa gaaddidduu Otoon hin bariin akka taate, lubbu dhabduu Kan gaaddidduu fakkaatan, jiraachaa jireenya namaa Yoo ilaalan hin qaban hirdhina qaamaa Itti beeku jiraachuu, jireenya mooraa lamaa. Baratanii jiru dubbii fi jireenya fakkeessaa Goota biratti goota dhaadhessaa Walaaloo garuu, beekaa fi hayyuu of fakkeessaa Itti beeku jiraachuu, jireenya qaanessaa. Bakka itti waamamanitti hin argaman bakka gootaa Jireenya isaanii jiraachaa, nama hojatu goomataa Dhugaa dabsanii, jiraatu nama amataa. Maafan sikomadha gaadiidduu koo Rabbitu sitoche akka jiraattu dhahoo koo Hin jirree uumanii dhara dhugaa fakkeessuu Asumee tahanii of xiqqeessuu Bakka hojii hin jiranii, akka gootaa of dhaadhessu. Anoo dhiise ,Sikomadhu gaaddiddu Lubbu qabeeyyiin otoo jiranuu anoo sitti hin gaddu